Projekts

**LATVIJAS REPUBLIKAS MINISTRU KABINETS**

2015.gada Noteikumi Nr.

Rīgā (prot. Nr. .§)

**Grozījumi Ministru kabineta 2014.gada 11.februāra noteikumos Nr.95 "Noteikumi par nodokļu un citu maksājumu reģistrēšanas elektronisko ierīču un iekārtu tehniskajām prasībām"**

Izdoti saskaņā ar likuma

"Par nodokļiem un nodevām"

28.1panta ceturto daļu

Izdarīt Ministru kabineta 2014.gada 11.februāra noteikumos Nr.95 "Noteikumi par nodokļu un citu maksājumu reģistrēšanas elektronisko ierīču un iekārtu tehniskajām prasībām" (Latvijas Vēstnesis, 2014, 70.nr.) šādus grozījumus:

1. Izteikt noteikumu 2.punktu šādā redakcijā:

"2. Ar nodokļu un citu maksājumu reģistrēšanas elektroniskajām ierīcēm un iekārtām – kases aparātiem, hibrīda kases aparātiem, kases sistēmām, specializētām ierīcēm un iekārtām – reģistrē samaksu, kas saņemta par darījumiem skaidrā naudā, ar maksājumu kartēm, viedkartēm vai citiem maksājuma apliecinājumiem (piemēram, dāvanu kartēm, čekiem, taloniem), izveidojot dokumentus elektroniskā formā un nodrošinot nodokļu un citu maksājumu aprēķināšanu un uzskaiti."

1. Izteikt noteikumu II nodaļas nosaukumu šādā redakcijā:

"II. Kases aparātu, hibrīda kases aparātu un kases sistēmu obligātās tehniskās prasības".

1. Izteikt noteikumu 4.punktu šādā redakcijā:

"4. Kases aparāts ir specializēta viengabala elektroniska ierīce ar tajā iebūvētu programmu, kas nodrošina nodokļu un citu maksājumu, darījumu reģistrēšanu un reģistrēto darījumu kopsummas naudas izteiksmē saglabāšanu un uzkrāšanu tā energoneatkarīgajā atmiņā vai fiskālās atmiņas modulī, kā arī dokumentu un pārskatu izdrukāšanu. Pieeja šīm atmiņām ir tikai kases aparāta programmatūrai, kas ir aizsargāta pret izmaiņu veikšanu tajā. Kases aparāta reģistrētā programmatūra, ko iesniedz Valsts ieņēmumu dienestā, reģistrējot modeli (modifikāciju), nav atjaunojama vai izmaināma, bet nomaināma pilnībā, ražotājam vai tā pilnvarotajam pārstāvim atverot kases aparāta konstrukciju un noņemot numurētās stingrās uzskaites plombas, kas saņemtas Valsts ieņēmumu dienestā (turpmāk – plomba)."

1. Papildināt noteikumus ar 4.1, 4.2, 4.3 un 4.4punktu šādā redakcijā:

"4.1Kases aparāts ar elektronisko kontrollenti – šo noteikumu 4.punktā noteiktajai definīcijai atbilstošs kases aparāts ar elektronisko kontrollenti.

4.2Kases aparāts ar papīra kontrollenti – šo noteikumu 4.punktā noteiktajai definīcijai atbilstošs kases aparāts ar papīra kontrollenti.

4.3Kases aparāts ar elektronisko kontrollenti un fiskālās atmiņas moduli – šo noteikumu 4.punktā noteiktajai definīcijai atbilstošs kases aparāts ar elektronisko kontrollenti un fiskālās atmiņas moduli, saslēdzams ar datoru.

4.4Kases aparāts ar papīra kontrollenti un fiskālās atmiņas moduli – šo noteikumu 4.punktā noteiktajai definīcijai atbilstošs kases aparāts ar papīra kontrollenti un fiskālās atmiņas moduli, saslēdzams ar datoru."

1. Izteikt noteikumu 5.punktu šādā redakcijā:

"5. Hibrīda kases aparāts ir specializēta datorsistēma, kas nodrošina nodokļu un citu maksājumu, darījumu reģistrēšanu un apstrādi ar tajā iebūvētu programmatūru, saglabā un uzkrāj tos energoneatkarīgajā atmiņā, nodrošinot dokumentu un pārskatu izdrukāšanu un reģistrēto darījumu kopsummas naudas izteiksmē saglabāšanu hibrīda kases aparāta energoneatkarīgajā atmiņā un fiskālās atmiņas modulī."

1. Papildināt noteikumus ar 5.1punktu šādā redakcijā:

"5.1Hibrīda kases aparātam ir fiskālās atmiņas modulis un energoneatkarīgā atmiņa (*non-volatile memory*), kura saglabā tajā ierakstīto informāciju, nepievadot barošanas spriegumu (elektrība šādai atmiņai nepieciešama tikai ierakstīšanas, nolasīšanas vai dzēšanas laikā). Hibrīda kases aparātam ir vismaz *USB* (A tipa) vai *Firewire* 800/400, vai RS232 pieslēgvieta."

1. Izteikt noteikumu 6.punktu šādā redakcijā:

"6. Kases sistēma ir specializēta datorsistēma, kas nodrošina nodokļu un citu maksājumu, darījumu reģistrēšanu un apstrādi ar tajā esošo programmatūru, nodrošinot dokumentu un pārskatu izdruku, kā arī reģistrētās darījumu kopsummas naudas izteiksmē saglabāšanu un uzkrāšanu tās energoneatkarīgajā atmiņā un fiskālās atmiņas modulī."

1. Papildināt noteikumus ar 6.1, 6.2 un 6.3punktu šādā redakcijā:

"6.1Kases sistēmai ir fiskālās atmiņas modulis un energoneatkarīgā atmiņa, *USB* (A tipa) vai *Firewire* 800/400, vai RS232 pieslēgvieta. Energoneatkarīgajā atmiņā saglabātā informācija ir nolasāma (ielādējama) ārējā datu nesējā, izmantojot *USB* (A tipa) vai *Firewire* 800/400, vai RS232 pieslēgvietu.

6.2Integrēta informācijas sistēma ir patstāvīgi funkcionējoša informācijas sistēma, kurai ir savs datu nesējs un funkcionāli uzdevumi (tehnisku iemeslu dēļ no kases sistēmas izdalīta sistēmas daļa nav integrēta informācijas sistēma):

6.21. secīgi pirms datu apstrādes (izmantošanas) kases aparāta ar fiskālās atmiņas moduli, hibrīda kases aparāta un kases sistēmā datus sagatavo citā ārējā sistēmā un iesūta kases aparātā ar fiskālās atmiņas moduli, hibrīda kases aparātā un kases sistēmā;

6.22. kases aparāts ar fiskālās atmiņas moduli, hibrīda kases aparāts un kases sistēma darījumu apstrādes laikā datus nosūta citai informācijas sistēmai apstrādes vai informēšanas nolūkā;

6.23. secīgi pēc darījumu reģistrēšanas kases aparātā ar fiskālās atmiņas moduli, hibrīda kases aparātā un kases sistēmā datus nosūta uz citu informācijas sistēmu.

6.3 Integrētu informācijas sistēmu var apkalpot lietotājs. Integrētas informācijas sistēmas darbību apraksta atsevišķā dokumentācijā un reģistrē Valsts ieņēmumu dienestā pirms šādas integrētas informācijas sistēmas integrācijas un lietošanas ar kases aparātu ar elektronisko kontrollenti un fiskālās atmiņas moduli, hibrīda kases aparātu un kases sistēmu."

1. Izteikt noteikumu 7.punktu šādā redakcijā:

"7. Hibrīda kases aparātam un kases sistēmai veido rezerves kopijas (turpmāk – rezerves dati). Rezerves datos iekļauj tādu informācijas kopumu, lai no tiem un Valsts ieņēmumu dienestā iesniegtās reģistrētās programmatūras varētu atjaunot pilnībā darbspējīgu hibrīda kases aparātu vai kases sistēmu ar datiem, kuriem tika izveidota konkrētā rezerves kopija. Rezerves datos uzkrāto informāciju datu nesējā glabā pilnībā. Hibrīda kases aparāta un kases sistēmas reģistrētai programmai, kas atbilst šo noteikumu 12.punktam, rezerves kopiju var neveidot."

1. Papildināt noteikumus ar 7.1, 7.2 un 7.3punktu šādā redakcijā:

"7.1Rezerves datus veido šādai informācijai:

7.11. uzkrātajai informācijai (elektroniskajai kontrollentei, kontroles datiem, datiem par notikumiem sistēmā – audita datnēs);

7.12. programmatūrai, kas atbilst šo noteikumu 12.2apakšpunktam;

7.13. datubāzu vai datu kopijām, kas atbilst šo noteikumu 12.2apakšpunktā minētajai programmatūrai, un reģistrētās programmas datubāzēm un parametru datnēm.

7.2 Rezerves datus uzkrātajai informācijai veido ne retāk kā vienu reizi diennaktī pēc tam, kad sagatavots dienas (perioda) finanšu Z pārskats (turpmāk – Z pārskats). Rezerves datus izveido:

7.21. programmatūrai vai jaunai programmatūras versijai (ja tādu uzstāda), kas atbilst šo noteikumu 12.2apakšpunktam, un vienas nedēļas laikā pēc tās uzstādīšanas veido rezerves kopiju vienu reizi tā, lai no rezerves kopijas varētu atjaunot konkrēto programmu (un to attiecīgo versiju) darbspēju;

7.22. datubāzu vai datu kopijām, kas atbilst šo noteikumu 12.2apakšpunktā noteiktajai programmatūrai, un reģistrētās programmas datubāzēm un parametru datnēm atbilstoši lietotāja noteiktajai kārtībai, bet ne retāk kā reizi trīs mēnešos.

7.3 Rezerves datus glabā:

7.31. trīs gadus;

7.32. ārpus kases aparāta, hibrīda kases aparāta vai kases sistēmas Latvijas teritorijā izvietotajos energoneatkarīgajos datu nesējos, tai skaitā datu centru serveros (energoatkarīgos datu nesējos) Latvijas teritorijā."

1. Izteikt noteikumu 8.punktu šādā redakcijā:

"8. Kases aparātā, hibrīda kases aparātā un kases sistēmā nedrīkst atrasties jebkāda cita, ar kases aparāta, hibrīda kases aparāta un kases sistēmas nodrošināšanu nesaistīta, datortehnikas aparatūra vai programmnodrošinājums, kuru funkcionalitāte nav aprakstīta kases aparāta, hibrīda kases aparāta vai kases sistēmas dokumentācijā."

1. Papildināt noteikumus ar 8.1punktu šādā redakcijā:

"8.1 Hibrīda kases aparāts un kases sistēma nodrošina:

8.11. šajos noteikumos noteiktās informācijas veselumu (pilnīgas un nemainītas informācijas saglabāšanu), kā arī aizsardzību pret nesankcionētu pieeju;

8.12. lietotāja darbinieku autentifikāciju;

8.13. ka nav iespējama tīša vai nejauša jau reģistrētas informācijas grozīšana vai dzēšana;

8.14. darbinieku sadali pa lomām un to piekļuves tiesībām kases sistēmā vai hibrīda kases aparātā, visām lomām nodrošinot auditācijas pierakstu veikšanu atsevišķā audita datnē, reģistrējot datus par notikumiem sistēmā (darbinieka vārdu, laiku, veikto darbību, kas saistīta ar jauna lietotāja "darbinieks", "administrators", "virtualizācijas administrators" vai "uzņēmuma administrators" izveidi vai izdzēšanu, tiesību piešķiršanu vai tiesību mainīšanu, kā arī objektu (programmu datņu un katalogu) tiesību izveidi vai maiņu)) šādi:

8.14.1. loma "administrators" – kases sistēmas vai hibrīda kases aparāta apkalpojošā dienesta darbinieks ar pilnām tiesībām;

8.14.2. loma "virtualizācijas administrators" – virtualizācijas platformas (*hypervisor*) administrators – kases sistēmas vai hibrīda kases aparāta apkalpojošā dienesta darbinieks ar pilnām tiesībām, ja izmanto šo noteikumu 12.2punktā noteikto virtualizāciju;

8.14.3. loma "uzņēmuma administrators" – lietotāja uzņēmuma administrators ar tiesībām veikt nodokļu likmes izmaiņas un pievienot jaunus lietotājus (operatorus) kases sistēmā vai hibrīda kases aparātā;

8.14.4. loma "darbinieks" – uzņēmuma darbinieks kases sistēmas vai hibrīda kases aparāta operators;

8.15. darbinieka autorizāciju;

8.16. lomas "administrators", "virtualizācijas administrators", "uzņēmuma administrators" un "darbinieks" ar aizsargsistēmu – paroli ar vismaz astoņiem simboliem, tajā lieto lielos un mazos burtus, ciparus un speciālos simbolus, kas nepieļauj patvaļīgu (bez attiecīgas atļaujas vai izmantojot citai personai piešķirtas tiesības) iejaukšanos programmatūrā vai, ja nodrošina citu identifikācijas veidu lomai "darbinieks", var izmantot magnētiskās vai viedkartes vai citus identifikācijas veidus."

1. Izteikt noteikumu 9.punktu šādā redakcijā:

"9. Kases aparāta, hibrīda kases aparāta un kases sistēmas konstrukcija nodrošina uzstādītās reģistrētās programmatūras nolasīšanu tās salīdzināšanai ar Valsts ieņēmumu dienestā iesniegto reģistrēto programmu (programmas versiju) un tās *Hash SHA-256* kontrolsummu."

1. Izteikt noteikumu 10.punktu šādā redakcijā:

"10. Kases aparāta, hibrīda kases aparāta un kases sistēmas fiskālās atmiņas modulis atbilst šādām prasībām:

10.1. tas ir ievietots korpusā kā patstāvīgi funkcionējošs atmiņas modulis datu glabāšanai, kas ir izņemams no kases aparāta, hibrīda kases aparāta un kases sistēmas un aizstājams ar citu, ja tas ir bojāts vai pilns;

10.2. tajā ir energoneatkarīgs datu nesējs un aizsardzības risinājums, kā arī viens komunikācijas spraudnis. Modulis ir veidots viengabala konstrukcijā, bez iespējas izņemt atmiņas vai jebkuru citu mikroshēmu vai komponenti un bez iespējas pieslēgties šo atsevišķo elementu kontaktiem;

10.3. tā datu aizsardzības risinājums sastāv no kontroles shēmas ar programmatūru, kuru tehniski vairs nav iespējams pārrakstīt vai apmainīt pret citu programmu;

10.4. tam ir iebūvēts unikāls nedzēšams, mehāniski un loģiski neizmaināms vismaz 48 bitu identifikācijas kods;

10.5. tā unikālais identifikators ir noturīgā veidā uzrakstīts uz fiskālās atmiņas moduļa;

10.6. ja fiskālās atmiņas datu nesējs ir pilns vai bojāts, fiskālās atmiņas moduļa aizsardzības risinājums nodod kases aparāta, hibrīda kases aparāta vai kases sistēmas programmai brīdinošu informāciju, ka ieraksts fiskālajā atmiņā nav izdevies vai ir bojāts tā saturs, vai nav iespējams veikt tālāku ierakstīšanu datu nesējā;

10.7. tā datu nesējā, kura ietilpība nodrošina datu uzkrāšanu ne mazāk kā par trim gadiem, glabājas tikai šo noteikumu 10.11., 10.12. un 10.13.apakšpunktā minētā informācija atbilstoši šo noteikumu 4.pielikuma aprakstam;

10.8. tas konstruktīvi ir aizsargāts ar aizsardzības risinājumu pret tā satura dzēšanu vai pārrakstīšanu, izmantojot modulī esošo komunikācijas spraudni, informācijas saglabāšanai un tās nolasīšanai piekļuve fiskālās atmiņas modulim ir tikai no kases aparāta, hibrīda kases aparāta un kases sistēmas programmas;

10.9. tā datu nesēja visam saturam, kā arī aizsardzības risinājuma programmai un unikālajam identifikatoram ir jābūt nolasāmam (ielādējamam) ārējā datorā, izmantojot kases aparāta, hibrīda kases aparāta un kases sistēmas programmu un ārējās pieslēgvietas. Ja šādai darbībai ir nepieciešama papildu programmatūra, tad, reģistrējot kases aparātu, hibrīda kases aparātu un kases sistēmu, to iesniedz Valsts ieņēmumu dienestā kopā ar lietošanas instrukciju. Risinājums, kas nodrošina iespēju nolasīt fiskālās atmiņas moduļa saturu, izmantojot kases aparāta, hibrīda kases aparāta un kases sistēmas pieslēgvietu, ir aizsargāts pret iespēju izdarīt ierakstus fiskālās atmiņas modulī, izmantojot kases aparāta, hibrīda kases aparāta un kases sistēmas ārējo pieslēgvietu;

10.10. tajā ir iestrādāta kontrole, kura aizliedz veikt ierakstu tā datu nesējā ar datumu un laiku, kas ir mazāks par pēdējo datu nesējā saglabāto datumu un laiku, kā arī *Grand total* vērtību, kas ir mazāka par pēdējo datu nesējā saglabāto. Ja fiskālās atmiņas modulis ir saņēmis dokumenta datus, kura datums un laiks vai *Grand total* vērtība ir mazāki par pēdējo moduļa datu nesējā saglabāto datumu un laiku vai *Grand total* vērtību, tad nodod brīdinošu informāciju kases aparāta, hibrīda kases aparāta, kases sistēmas reģistrētajai programmai, ka ieraksts fiskālajā atmiņā nav izdevies un nav iespējams veikt tālāku ierakstīšanu datu nesējā."

1. Papildināt noteikumus ar 10.1 un10.2punktu šādā redakcijā:

"10.1 Kases aparāta, hibrīda kases aparāta un kases sistēmas fiskālās atmiņas modulī ieraksta:

10.11. pēc katra sagatavotā dokumenta – attiecīgā dokumenta numuru, datumu un laiku, dokumenta kontrolsummu (*SHA-1*), *Grand total*, dokumenta veidam "darījums" – darījuma summu naudas izteiksmē;

10.12. pēc Z pārskata izdrukāšanas – Z pārskata numuru, izdrukāšanas datumu un laiku, pārskata periodā reģistrēto (pozitīvo) darījumu "čeks" kopsummu, atmaksāšanas kopsummu, anulēšanas kopsummu, uzpirkšanas kopsummu naudas izteiksmē, piemērotās pievienotās vērtības nodokļa likmes, ar pievienotās vērtības nodokli apliekamās summas sadalījumu pa piemērotajām likmēm un atbilstošās nodokļu summas, par pārskata periodu aprēķināto kontrollentes kontrolsummu (*SHA-1*) un *Grand total*;

10.13. pirms kases aparāta lietošanas – lietotāja nosaukumu, reģistrācijas numuru vai personas kodu, kases aparāta, hibrīda kases aparāta vai kases sistēmas šasijas numuru, kā arī šī ieraksta datumu un laiku.

10.2 Z pārskata perioda darījumu kopsummas aprēķinam kases aparāta, hibrīda kases aparāta un kases sistēmas reģistrētā programma izmanto fiskālajā atmiņā saglabāto informāciju par konkrētā pārskata perioda pozitīvajiem darījumiem, kas ir saglabāti fiskālās atmiņas modulī."

1. Izteikt noteikumu 11.punktu šādā redakcijā:

"11. Kases aparāta, hibrīda kases aparāta un kases sistēmas energoneatkarīgā atmiņa atbilst šādām prasībām:

11.1. tā atrodas kases aparātā, hibrīda kases aparātā vai kases sistēmā un ir aizsargāta pret nesankcionētu piekļuvi atbilstoši šo noteikumu 20.1punktam;

11.2. ja noticis elektroenerģijas piegādes pārtraukums vai traucējumi elektroenerģijas piegādē, programmatūra energoneatkarīgajā atmiņā saglabā nepieciešamo informāciju tā, lai pēc elektroenerģijas piegādes atjaunošanas dati par visiem reģistrētajiem darījumiem būtu vienots veselums, bez informācijas iztrūkumiem un pārrāvumiem;

11.3. ja energoneatkarīgās atmiņas datu nesējs ir pilns, programmatūra bloķē iekārtas darbības, kas saistītas ar dokumentu un pārskatu sagatavošanu un to informācijas ierakstu energoneatkarīgajā atmiņā;

11.4. kontroles datu, auditācijas pierakstu un elektroniskās kontrollentes uzkrāto informāciju glabā atsevišķi energoneatkarīgajā atmiņā (datu uzglabāšanai var izmantot datu saspiešanas metodi, nodrošinot, ka ir iespējams atgūt oriģinālos datus), nodrošinot, ka lietotājam ir liegtas maiņas un dzēšanas tiesības uzkrātās informācijas apgabalam. Minētā informācijas apgabala administrēšanas tiesības ir tikai apkalpojošam dienestam, bet piekļuves tiesības – tikai šo noteikumu 12.punktā minētajai reģistrētajai programmai, tā nodrošinot reģistrēto darījumu datu loģisko aizsardzību (datu vai informācijas resursu aizsardzību, kuru īsteno ar programmatūras līdzekļiem, identificējot informācijas sistēmas lietotāju, pārbaudot viņa pilnvaru atbilstību attiecīgajām darbībām informācijas sistēmā un pasargājot informāciju no tīšas vai nejaušas maiņas vai dzēšanas);

11.5. tā nodrošina datu uzkrāšanu ne mazāk kā par trim gadiem."

1. Izteikt noteikumu 12.punktu šādā redakcijā:

"12. Hibrīda kases aparāta un kases sistēmas reģistrētā programma atbilst šādām prasībām:

12.1. tā ir modulāra, no tās atsevišķā modulī ir izdalīta *Hash* kontrolsummas aprēķināšana ar iespēju to aizstāt ar citu moduli, kas īsteno citu kontrolsummas aprēķina algoritmu;

12.2. tā nodrošina dokumenta un pārskata informācijas saglabāšanu elektroniskajā kontrollentē, fiskālās atmiņas modulī, kases sistēmai arī kontroles datnē, pēc katras sagatavotās dokumentu vai pārskatu izveides energoneatkarīgajā atmiņā. Hibrīda kases aparāts kontroles datni veido pēc Valsts ieņēmumu dienesta pieprasījuma (par pēdējiem trim gadiem) vai vienu reizi dienā;

12.3. tā bloķē hibrīda kases aparāta un kases sistēmas darbības, kas saistītas ar informācijas ierakstu energoneatkarīgajā atmiņā, ja atvienota kases čeku drukas iekārta vai tai (programmai) nav iespējama piekļuve energoneatkarīgajai atmiņai;

12.4. tā nodrošina vismaz šādas funkcijas:

12.4.1. veic *Hash* kontrolsummas aprēķinu dokumentu izdrukām un pārskatiem;

12.4.2. veido kontroles datu datnes un veic to ierakstīšanu energoneatkarīgajā atmiņā;

12.4.3. veido elektronisko kontrollenti un nodrošina tās ierakstīšanu energoneatkarīgajā atmiņā;

12.4.4. nodrošina visu dokumentu izdruku un pārskatu nosūtīšanu uz drukas iekārtu pēc tam, kad attiecīgajās datnēs energoneatkarīgajā atmiņā ir izdarīti ieraksti par šo dokumentu;

12.4.5. veic darījumu nodokļu aprēķina kontroli atbilstoši parametros iestatītajiem nodokļiem;

12.4.6. nodrošina hibrīda kases aparāta un kases sistēmas brīdinājumus un darbības bloķēšanu gadījumos, kad to paredz šie noteikumi."

1. Papildināt noteikumus ar 12.1, 12.2 un 12.3punktu šādā redakcijā:

"12.1Kases aparāta ar fiskālās atmiņas moduli, hibrīda kases aparāta un kases sistēmas reģistrētā programma papildus šo noteikumu 12.punktā noteiktajam atbilst šādām prasībām:

12.11. tā veic fiskālās atmiņas modulī saglabājamo datu kontroli (pārbaudi), pieļaujot tikai pieaugošas *Grand total* vērtības saglabāšanu un tikai pieaugoša datuma un laika saglabāšanu, veicot ierakstu fiskālajā atmiņā;

12.12. tā brīdina darbinieku, ja fiskālās atmiņas moduļa datu nesējā ir palikusi brīva vieta 3000 vai mazāk ierakstiem;

12.13. tā veic *Hash* kontrolsummas aprēķinu pārskata perioda kontrollentei;

12.14. tā automātiski bloķē kases aparāta, hibrīda kases aparāta un kases sistēmas darbu, ja atslēgta energoneatkarīgā atmiņa vai fiskālās atmiņas modulis vai konstatēta programmas vai atmiņas kļūda, kas neļauj vai traucē izpildīt šajos noteikumos noteikto.

12.2 Hibrīda kases aparāta un kases sistēmas papildu programmas:

12.21. ir šo noteikumu 12.4.apakšpunktā neminētas funkcijas, kas nav ietvertas reģistrētajā programmā (pārdošanas vadība, pārskatu sagatavošana un citas), ar kases operācijām tieši nesaistītas funkcijas, kas ir nepieciešamas lietotājam pārdošanas procesa veikšanai (grāmatvedības programma un noliktavas uzskaites programma), arī operētājsistēma ar tās palīgprogrammām var būt izdalītas atsevišķās papildu programmās;

12.22. sakrīt ar konkrētā modeļa vai modifikācijas aprakstā iesniegtajām programmām. Papildu programmas, tai skaitā šo programmu dati un datubāzes, kas atrodas hibrīda kases aparātā vai kases sistēmā, ietver obligāti veidojamās rezerves kopijās, izņemot operētājsistēmu un tās palīgprogrammas.

123. Kases sistēmā un hibrīda kases aparātā apkalpojošais dienests var izveidot virtuālo mašīnu un nodot lietotāja rīcībā tādā virtualizācijas platformā, kas pēc uzbūves arhitektūras nepieļauj iespēju virtuālajai mašīnai komunicēt ar fiziskajiem komunikācijas portiem un tiem fiziski pieslēgto šo noteikumu 16.punktā noteikto aprīkojumu. Ja risinājumā ir paredzēta datu apmaiņa starp pamatmašīnu un virtuālo mašīnu, par šāda savienojuma risinājumu ir atbildīgs apkalpojošais dienests. Šāda savienojuma aprakstu ietver kases sistēmas vai hibrīda kases aparāta dokumentācijā, un tā funkcionalitāte atbilst šo noteikumu prasībām."

1. Izteikt noteikumu 13.punktu šādā redakcijā:

"13. Apkalpojošais dienests, uzstādot jaunu kases aparātu, hibrīda kases aparātu vai kases sistēmu vai arī nomainot jau uzstādītu reģistrēto programmu, veic *SHA-256* kontrolsummas aprēķinus atbilstoši "Secure Hash Standard (SHS) (FIPS PUB 180-4)" standartam kases aparāta, hibrīda kases aparāta vai kases sistēmas programmai, kura atdalīta no datiem un parametriem."

1. Papildināt noteikumus ar 13.1 un 13.2punktu šādā redakcijā:

"13.1Kases aparāta, hibrīda kases aparāta vai kases sistēmas reģistrētā programma ir veidota tā, lai programma nemainītos visā tās darbības laikā. Uzkrātie dati un programmas mainīgie parametri glabājas atsevišķi no programmas.

13.2Kases aparāta, hibrīda kases aparāta vai kases sistēmas reģistrētās programmas parametri nedrīkst glabāties ārpus attiecīgā kases aparāta, hibrīda kases aparāta vai kases sistēmas."

1. Izteikt noteikumu 14.punkta ievaddaļu šādā redakcijā:

"14. Kases aparāta energoneatkarīgā atmiņa atbilst šādām prasībām:".

1. Svītrot noteikumu 14.1. un 14.2.apakšpunktu.
2. Izteikt noteikumu 14.3.apakšpunktu šādā redakcijā:

"14.3. tās darbību nodrošina no autonoma enerģijas avota un nedzēš, ja ir pārtraukta elektroenerģijas piegāde no elektrotīkla, tā saglabā ierakstīto informāciju vismaz 60 diennaktis;".

1. Izteikt noteikumu 15.punktu šādā redakcijā:

"15. Kases aparātam ir šāds aprīkojums:

15.1. kasiera operatora displejs un pircēja displejs (pārvietojamie, kā arī pašapkalpošanās kases aparāti var būt aprīkoti ar vienu displeju) – ierīce preču un pakalpojumu cenu, saņemtās samaksas un citas informācijas norādīšanai. Pircēja displeju novieto tā, lai pircējs varētu redzēt displejā norādīto informāciju;

15.2. drukas ierīce ar papīra lenti – dokumentu un pārskatu drukāšanai, kas ir integrēta vai pievienota kādai no kases aparāta ārējām pieslēgvietām, izņemot datortīkla pieslēgumu;

15.3. drukas ierīce – kontrollentes drukāšanai (var tikt izmantota drukas ierīce, kas aprakstīta šo noteikumu 15.2.apakšpunktā) papīra kontrollente un tās uztīšanas mehānisms un uztvērējmehānisms vai elektroniskā kontrollente;

15.4. ievadierīce (klaviatūra vai skārienjutīgs displejs);

15.5. naudas kaste. Ja kases aparāta konstrukcijā nav paredzēta naudas kaste, minētā aparāta lietošanas vietā ierīko atsevišķu naudas kasti, bet, ja norēķinus veic tikai bezskaidrā naudā, naudas kaste nav nepieciešama;

15.6. papildu ārējās ierīces – preču skeneris, svari, drukas ierīce, magnētisko vai viedkaršu nolasītājs, papildus pircēja displejs un bezskaidras naudas norēķinu terminālis –, kas ir pievienojamas kases aparātam un kuru funkcionalitāte ir aprakstīta kases aparāta dokumentācijā."

1. Papildināt noteikumus ar 15.1punktu šādā redakcijā:

"15.1 Kases aparāta aprīkojums, kas norādīts šo noteikumu 15.1., 15.3. un 15.4.apakšpunktā, atrodas vienā korpusā ar tā vadības bloku (procesoru un visu elektronisko ierīču kopumu)."

1. Izteikt noteikumu 16.punktu šādā redakcijā:

"16. Hibrīda kases aparātam un kases sistēmai ir šāds aprīkojums:

16.1. kasiera operatora displejs un pircēja displejs – ierīce preču un pakalpojumu cenu, saņemtās samaksas un citas informācijas norādīšanai. Pircēja displeju novieto tā, lai pircējs varētu redzēt displejā norādīto informāciju. Pārvietojamie, kā arī pašapkalpošanās hibrīda kases aparāti un kases sistēmas var būt aprīkoti ar vienu displeju;

16.2. elektroniskā kontrollente (papildus var izmantot papīra kontrollenti);

16.3. drukas ierīce ar papīra lenti dokumentu un pārskatu drukāšanai, kas ir integrēta vai pievienota kādai no hibrīda kases aparāta vai kases sistēmas ārējām pieslēgvietām, izņemot datortīkla pieslēgumu;

16.4. ievadierīce (klaviatūra vai skārienjutīgs displejs);

16.5. naudas kaste. Ja hibrīda kases aparāta vai kases sistēmas konstrukcijā nav paredzēta naudas kaste, minēto ierīču lietošanas vietā ierīko atsevišķu naudas kasti, bet, ja norēķinus veic tikai bezskaidrā naudā, naudas kaste nav nepieciešama;

16.6. papildu ārējās ievadizvades ierīces, kas ir pievienotas hibrīda kases aparātam vai kases sistēmai un kuru funkcionalitāte ir aprakstīta ierīces dokumentācijā;

16.7. ierīces vai perifērijas ierīces, kas nodrošina, lai tiktu pabeigta darījuma reģistrēšana un darījums tiktu saglabāts energoneatkarīgajā atmiņā, ja nav nodrošināta elektroenerģijas padeve vai ir traucējumi elektroenerģijas piegādē (ja šādu funkcionalitāti nenodrošina kases sistēmas vai hibrīda kases aparāta konstrukcija);

16.8. drošības risinājums, kas nepieļauj operētājsistēmas ieslēgšanu no cita avota, atšķirīga no apkalpojošā dienesta iestatītā, – hibrīda kases aparāta vai kases sistēmas energoneatkarīgās atmiņas gan pēc ieslēgšanas, gan pārstartēšanas, kā arī visā tā darbības laikā."

1. Izteikt noteikumu 18.punktu šāda redakcijā:

"18. Kases aparāts, hibrīda kases aparāts un kases sistēma ir pieslēdzami elektrotīklam. Pārvietojamie kases aparāti, hibrīda kases aparāti un kases sistēmas var darboties no autonoma enerģijas avota."

1. Papildināt noteikumu 19.punktu pēc vārdiem "hibrīda kases aparāta" ar vārdiem "kases sistēmas".
2. Izteikt noteikumu 20.punktu šādā redakcijā:

"20. Plombas ir uzliktas tā, lai nebūtu iespējams nesankcionēti piekļūt šādām kases aparāta, hibrīda kases aparāta un kases sistēmas komponentēm:

20.1. procesoram un visām elektroniskajām sastāvdaļām, kas darbojas ar reģistrēto programmu;

20.2. operatīvajai atmiņai;

20.3. pulkstenim;

20.4. programmas atmiņai;

20.5. ārējiem spraudņiem, ar kuriem var piekļūt operatīvajai (*RAM* –*Random access memory*) atmiņai, energoneatkarīgajai atmiņai un citām ierīcēm, apejot programmatūru."

1. Papildināt noteikumus ar 20.1 un 20.2punktu šādā redakcijā:

"20.1 Plomba ir uzlīmēta uz fiskālās atmiņas moduļa.

20.2Energoneatkarīgajai atmiņai uzliek plombu, ja nav izgatavotāja piešķirta energoneatkarīgās atmiņas identifikācijas (seriālā) numura."

1. Izteikt noteikumu 21.punktu šādā redakcijā:

"21. Kases aparāta, hibrīda kases aparāta un kases sistēmas programma un konstrukcija nodrošina:

21.1. šādu dokumentu izdrukāšanu un pārskatu veidu sagatavošanu valsts valodā: "inicializācija" – reģistrētās programmas startēšana, "darījums" – pārdošana, uzpirkšana un atmaksāšana, "nauda" – ielikšana, inkasācija, izmaksa un maiņas nauda, "kontroles finanšu pārskats" (turpmāk – X pārskats), "Z pārskats", "nefiskālais dokuments" – dažādu informatīvu dokumentu sagatavošana. Cita veida dokumentu izdrukas un pārskatus veidot ir aizliegts;

21.2. lai jebkura dokumenta izdruka vai pārskats, ko ir paredzēts izveidot vai izdrukāt, atbilst kādam no šo noteikumu 21.1.apakšpunktā norādītajiem dokumentu izdruku vai pārskatu veidiem;

21.3. lai vārds "čeks" vai tā kombinācija ar citiem vārdiem, simboliem vai burtiem netiktu attēlots vai norādīts dokumentu izdrukas veidos "inicializācija", "nauda" un "nefiskālais dokuments";

21.4. saimnieciskajai darbībai atbilstošu pievienotās vērtības nodokļa un citu nodokļu likmju klasifikatoru administrēšanu;

21.5. kases čeku, atmaksas čeku, anulēšanas čeku, uzpirkšanas čeku – dokumentu veida "darījums" –, kas apliecina darījuma reģistrēšanu kases aparātā, hibrīda kases aparātā vai kases sistēmā, drukāšanu;

21.6. ka nav iespējams sagatavot nefiskālo dokumentu "čeka kopija" vai cita veida nefiskālo dokumentu, kurā norādīta darījuma kopsumma naudas izteiksmē, sadalījums pa piemērotajām pievienotās vērtības nodokļa likmēm un atbilstošās nodokļu vērtības;

21.7. X pārskata un Z pārskata drukāšanu;

21.8. visu izdrukāto dokumentu, X pārskata un Z pārskata rekvizītu (izņemot šo noteikumu 22.1. un 23.1.apakšpunktā minēto rekvizītu) vienlaicīgu un precīzu atveidi kases aparāta, hibrīda kases aparāta un kases sistēmas elektroniskajā kontrollentē vai kases aparāta papīra kontrollentē, izņemot gadījumus, kad uz dokumenta drukā vienu reizi lietojamu kodu vai paroli. Ja uz dokumenta drukā vienu reizi lietojamu kodu vai paroli un aprēķina *Hash* kontrolsummu, katru koda zīmi var aizstāt ar viena veida simbolu secību, šādā gadījumā *Hash* kontrolsummas aprēķinā iekļauj koda aizstāto (aizklāto) informāciju;

21.9. visu izdrukāto dokumentu, X pārskata un Z pārskata rekvizītu vienlaicīgu un precīzu atveidi kontrollentē;

21.10. dokumentu izdruku un pārskatu izdrukāšanu tehniski noturīgā veidā, lai tajos norādītā informācija nezustu visā to glabāšanas laikā;

21.11. hibrīda kases aparātam – kontroles datu, elektroniskās kontrollentes un auditācijas pierakstu datu ierakstīšanu datu nesējā pēc Valsts ieņēmumu dienesta pieprasījuma;

21.12. kases sistēmai – kontroles datu, auditācijas pierakstu un elektroniskās kontrollentes datu ierakstīšanu datu nesējā pēc Valsts ieņēmumu dienesta pieprasījuma;

21.13. kases aparāta, hibrīda kases aparāta un kases sistēmas programmas inicializācijas un izslēgšanas datumu (GGGG-MM-DD (pirmie četri cipari norāda gadu, nākamie divi – mēnesi un pēdējie divi – dienu)) un laiku (hh:mm:ss (kases aparātam ar elektronisko kontrollenti sekundes var nenorādīt) (pirmie divi cipari norāda stundas, nākamie divi – minūtes un pēdējie divi – sekundes)) norāda elektroniskajā kontrollentē, X pārskatā un Z pārskatā;

21.14. kases aparātiem ar elektronisko kontrollenti, hibrīda kases aparāta un kases sistēmas dokumentu izdrukām un pārskatiem (ieskaitot arī ar darījuma reģistrēšanu nesaistītām dokumentu izdrukām) lieto vienotu secīgu numerāciju augošā kārtībā, kas nedrīkst atkārtoties vismaz viena kalendāra gada laikā;

21.15. ka lietotājam nav iespējams dzēst vai mainīt reģistrēto darījumu datus;

21.16. tikai produkcijas vides izmantošanu darījumu reģistrēšanai un reģistrētās darījumu kopsummas naudas izteiksmē saglabāšanai, kas nepieļauj mācību, testa vai citas vides izmantošanu darījumu reģistrēšanai."

1. Izteikt noteikumu 22.2., 22.3., 22.4., 22.5. un 22.6.apakšpunktu šādā redakcijā:

"22.2. pārskata veids (X pārskats vai Z pārskats), elektroniski radītas informācijas izveidošanas datums un laiks, dokumenta kārtas numurs, fiskālās atmiņas moduļa unikālais identifikācijas kods un pārskata numurs;

22.3. dienas (perioda) reģistrēto darījumu kopsumma naudas izteiksmē;

22.4. reģistrēto darījumu kopsummas naudas izteiksmē sadalījums pa preču (pakalpojumu) nodaļām;

22.5. dienas (perioda) reģistrēto darījumu kopsummas naudas izteiksmē sadalījums pa norēķinu veidiem (skaidrā naudā, bezskaidrā naudā, ar citiem norēķinu apliecinājumiem). Ja norēķinu pieņem ārvalstu valūtā, norāda arī tās ekvivalentu Latvijas Republikas naudas vienībās;

22.6. reģistrēto darījumu kopsummas naudas izteiksmē sadalījums pa piemērotajām pievienotās vērtības nodokļa likmēm un ar pievienotās vērtības nodokli neapliekamo reģistrēto darījumu kopsumma;".

1. Svītrot noteikumu 22.9. un 22.10.apakšpunktu.
2. Izteikt noteikumu 22.13.apakšpunktu šādā redakcijā:

"22.13. visu reģistrēto darījumu, par kuriem izsniegts dokumenta veids "čeks", kopsummu naudas izteiksmē (*Grand total*), sākot no lietošanas uzsākšanas brīža, kas tiek palielināta par katra šāda darījuma kopsummu:

22.13.1. visu atmaksāto darījumu kopsummu naudas izteiksmē uz X pārskata vai Z pārskata izveidošanu;

22.13.2. visu anulēto darījumu kopsummu naudas izteiksmē uz X pārskata vai Z pārskata izveidošanu un visu dokumenta sagatavošanas laikā laboto preču vai pakalpojumu reģistrāciju kopsummu naudas izteiksmē;

22.13.3. summu par katru naudas izmaksas veidu atsevišķā skaitītājā uz X pārskata vai Z pārskata izveidošanu."

1. Svītrot noteikumu 22.14.apakšpunktu.
2. Izteikt noteikumu 22.15., 22.16. un 22.17.apakšpunktu šādā redakcijā:

"22.15. kases aparātiem, hibrīda kases aparātiem un kases sistēmām, kas aprīkoti ar naudas kasti, – naudas kastes atvēršanas reižu skaitu;

22.16. ja lietotājs kases aparātā, hibrīda kases aparātā vai kases sistēmā reģistrē ārvalstu valūtas pirkšanas un pārdošanas darījumus, papildus norāda:

22.16.1. visu dienas (perioda) laikā nopirkto ārvalstu valūtu summu, pārrēķinātu Latvijas Republikas naudas vienībās;

22.16.2. visu dienas (perioda) laikā pārdoto ārvalstu valūtu summu, pārrēķinātu Latvijas Republikas naudas vienībās;

22.16.3. dienas (perioda) ārvalstu valūtas pirkšanas un pārdošanas darījumu rezultātu;

22.17. tikai Z pārskatam – pārskata perioda elektroniskās kontrollentes kontrolsummu (*SHA-1*)."

1. Papildināt noteikumus ar 22.1punktušādā redakcijā:

"22.1Dokumentu izdrukas veidu "nefiskālais dokuments", ja tas ir paredzēts kā starprēķins, ko izsniedz klientam par sniegtajiem pakalpojumiem vai precēm pirms darījuma informatīvā nolūkā, reģistrē atbilstoši šo noteikumu 1.pielikumam, tā kopsummu norāda naudas izteiksmē un visu Z pārskata periodā izsniegto starprēķinu kopsummu naudas izteiksmē iekļauj Z pārskatā."

1. Izteikt noteikumu 23.punkta ievaddaļu šādā redakcijā:

"23. Kases aparāta, hibrīda kases aparāta un kases sistēmas konstrukcija un programma nodrošina šādu rekvizītu norādīšanu kases čekā:".

1. Izteikt noteikumu 23.2.apakšpunktu šādā redakcijā:

"23.2. dokumenta nosaukums "čeks", dokumenta kārtas numurs, fiskālās atmiņas moduļa unikālais identifikācijas kods un elektroniski radītas informācijas izveidošanas datums un laiks;".

1. Svītrot noteikumu 23.3.apakšpunktu.
2. Izteikt noteikumu 23.4., 23.5. un 23.6.apakšpunktu šādā redakcijā:

"23.4. preces (pakalpojuma) vai tās nodaļas nosaukums un pievienotās vērtības nodokļa zīme (cipars, burts vai cita pazīme, kas norāda, ka attiecīgajai precei (pakalpojumam) vai tā nodaļai ir piemērojama konkrētā nodokļa likme vai nodoklis nav piemērojams), kā arī daudzums (tai skaitā, ja daudzums ir "1") un cena;

23.5. piemērotās pievienotās vērtības nodokļa likmes;

23.6. reģistrēto preču (pakalpojumu) summa naudas izteiksmē (atsevišķi pa piemērotajām pievienotās vērtības nodokļa likmēm) bez pievienotās vērtības nodokļa;".

1. Izteikt noteikumu 23.8.apakšpunktu šādā redakcijā:

"23.8. reģistrēto preču (pakalpojumu) kopsumma naudas izteiksmē;".

1. Izteikt noteikumu 23.13. un 23.14.apakšpunktu šādā redakcijā:

"23.13. kases aparāta, hibrīda kases aparāta vai kases sistēmas pilns šasijas numurs;

23.14. kases aparāta ar fiskālās atmiņas moduli, kases aparāta ar elektronisko kontrollenti, hibrīda kases aparāta un kases sistēmas katram dokumentam aprēķinātā *Hash SHA-1* kontrolsumma, norādot iepriekšējā (izdrukātā dokumentā) un kārtējā dokumenta *Hash SHA-1* kontrolsummu. Dokumenta *Hash SHA-1* kontrolsummu aprēķina no dokumentā (ieskaitot nefiskālos dokumentus) iekļautās informācijas kopējā apjoma."

1. Papildināt noteikumus ar 23.1punktu šādā redakcijā:

"23.1Ja kases aparātā, hibrīda kases aparātā vai kases sistēmā reģistrē samaksu, kas nav samaksa par preci vai pakalpojumu (piemēram, amata atlīdzību par normatīvajos aktos noteiktajām darbībām), kases čekā preces (pakalpojuma) vietā norāda, par ko maksājumu reģistrē."

1. Izteikt noteikumu 24.punktu šādā redakcijā:

"24. Visos kases aparāta, hibrīda kases aparāta un kases sistēmas sagatavotajos un izdrukātajos dokumentos un pārskatos norāda:

24.1. dokumenta nosaukumu, numuru un tā datumu;

24.2. šo noteikumu 23.1.apakšpunktā norādītos rekvizītus;

24.3. kases aparāta, hibrīda kases aparāta un kases sistēmas – dokumenta kontrolsummu (*SHA-1*), aprēķinātu atbilstoši šo noteikumu 31.1punktā noteiktajam aprakstam un iepriekšējā izdrukātā dokumentā noradīto *SHA-1* kontrolsummu."

1. Izteikt noteikumu 25. un 26.punktu šādā redakcijā:

"25. Kases aparāts, hibrīda kases aparāts un kases sistēma nodrošina atsevišķu uzskaiti par katru skaidras naudas izmaksas veidu.

26. Kases aparāts, hibrīda kases aparāts un kases sistēma, veicot kases čeku anulēšanas operācijas, nodrošina anulējošā čeka drukāšanu. Anulējošā čeka izdrukā norāda šo noteikumu 23.punktā minētos rekvizītus (izņemot 23.7., 23.8., 23.10. un 23.11.apakšpunktā norādītos). Šajā dokumentā papildus šo noteikumu 23.2.apakšpunktā minētajam norāda dokumenta nosaukumu "anulējošais čeks"."

1. Papildināt noteikumus ar 26.1punktu šādā redakcijā:

"26.1Kases aparāts, hibrīda kases aparāts un kases sistēma, kas veic kases čeku atmaksāšanas operācijas, nodrošina atmaksas čeka drukāšanu. Čeka izdrukā norāda šo noteikumu 23.punktā minētos rekvizītus. Šo noteikumu 23.2.apakšpunktā minētā dokumenta nosaukuma "čeks" vietā norāda dokumenta nosaukumu "atmaksas čeks"."

1. Svītrot noteikumu 27. un 28.punktu.
2. Aizstāt noteikumu 30.punktā vārdu "uzstādīšanas" ar vārdu "lietošanas".
3. Izteikt noteikumu 31.punktu šādā redakcijā:

"31. Hibrīda kases aparāta un kases sistēmas konstrukcija un programmatūra nodrošina kontroles datu saglabāšanu hronoloģiskā secībā elektroniskā formā (*XML* vai *CSV* datņu formā) par katru izveidoto dokumentu un pārskatu (atbilstoši šo noteikumu 1., 2. un 3.pielikumā minētajai kārtībai), nodrošinot iespēju ierakstīt datu nesējā kontroles datus. Lauku apraksts *XML* un *CSV* kontroles datnei noteikts šo noteikumu 1., 2. un 3.pielikumā."

1. Papildināt noteikumus ar 31.1punktu šādā redakcijā:

"31.1 Visās kontroles datnēs visu dokumentu izdruku un pārskatu aprēķinātās *Hash* *SHA-1* vai *SHA-256* kontrolsummas veido nepārtrauktu *Hash* kontrolsummu ķēdi, kuras pārtraukšana nav pieļaujama. Šo noteikumu 4.1, 4.3 un 4.4punktam atbilstoša kases aparāta, hibrīda kases aparāta un kases sistēmas katrai dokumentu un pārskatu izdrukai atbilstoši "Secure Hash Standard (SHS) (FIPS PUB 180-4)" standartam aprēķina *Hash SHA-1* vai *SHA-256* kontrolsummu, aprēķinā iekļaujot iepriekšējā dokumenta *Hash SHA-1* vai
*SHA-256* kontrolsummu. *SHA-1* vai *SHA-256* kontrolsummu aprēķina no šo noteikumu 1.pielikumā norādīto datu lauku informācijas kopuma vai no visas dokumentā (pārskatā) iekļautās informācijas, aprēķinā iekļaujot iepriekšējā izdrukātā dokumentā (pārskatā) norādīto *SHA-1* vai *SHA-256* kontrolsummu. Reģistrējot kases aparātu, hibrīda kases aparātu vai kases sistēmu, iesniedz precīzu *Hash* kontrolsummu aprēķina algoritmu, kurš ir pārbaudāms un atkārtojams."

1. Izteikt noteikumu 32.punktu šādā redakcijā:

"32. Kontroles datus glabā pa datu grupām atbilstoši šo noteikumu 1.pielikumam. Katras grupas rinda sākas ar šādu piešķirtu identifikācijas kodu: "Kases sistēmas dokumenta dati" – 0, "Kases sistēmas kontroles datne" – 1, "Saite uz iekļautās degvielas uzpildes kases kontroles datnes inicializācijas dokumentu" – 2, "Saite uz iekļautās degvielas uzpildes kases kontroles datnes dokumentu" – 3, "Informācija par dokumenta klientu (pircēju)" – 4, "Visu preču/pakalpojumu apraksts čekā" – 5, "Naudas operācijas" – 6, "Čeka pirkumu kopsummas informācija" – 7, "Z pārskata informācija" – 8, "Lietotāja papildu informācija par dokumentu, kas nav uzskaitīta atsevišķajos datu laukos" – 9, "Dokumenta *hash*" – 10, "Elektroniskais paraksts" – 11. Kontroles datni papildina katru reizi, kad kases sistēma izveido (izdrukā) dokumentu vai pārskatu."

1. Papildināt noteikumus ar 32.1 un 32.2punktu šādā redakcijā:

"32.1Ja kontroles dati hibrīda kases aparātā un kases sistēmā ir izveidoti atbilstoši šo noteikumu 3.pielikumā norādītajam formātam, pēc Valsts ieņēmumu dienesta amatpersonas pieprasījuma par pārbaudei nepieciešamo laikposmu nodrošina datu konvertēšanu atbilstoši šo noteikumu 2.pielikumā norādītajam formātam.

32.2 Kontroles datni noslēdz līdz ar pārskata perioda slēgšanu, izdrukājot Z pārskatu."

1. Svītrot noteikumu 33., 34. un 35.punktu.
2. Izteikt noteikumu 36.punktu šādā redakcijā:

"36. Ja kases sistēma ir saslēgta tīklā ar citām kases sistēmām, to lietotājs nodrošina kontroles datu uzskaiti atsevišķi par katru tīklā saslēgto kases sistēmu."

1. Izteikt noteikumu 40.4.apakšpunktu šādā redakcijā:

"40.4. programmas, kas nodrošina, lai pievienotās vērtības nodokļa likmju, degvielas cenu, kā arī degvielas uzpildes stacijas kases sistēmā uzstādīto degvielas uzpildes automātu konfigurācijas maiņu varētu veikt tikai pēc Z pārskata izdrukāšanas pirms darījumu atsākšanas. Automātiskajās degvielas uzpildes stacijās un degvielas uzpildes stacijās, kuras nodrošina visu periodā lietoto degvielas viena litra cenu atainošanu Z pārskatā, norādot periodu, no kura (datums, laiks) līdz kuram (datums, laiks) cena ir bijusi spēkā, viena litra degvielas cenu var mainīt, neizdrukājot Z pārskatu;".

1. Aizstāt noteikumu 40.5.apakšpunktā skaitli "15.4." ar skaitli "15.2.".
2. Svītrot noteikumu 42.9.apakšpunktā saīsinājumu un vārdu "*CSV* vai".
3. Papildināt noteikumu 42.punktu ar 42.13.apakšpunktu šādā redakcijā:

"42.13. veidojot kontroles datus atbilstoši šo noteikumu 1.pielikuma 1.5.3.apakšpunktam, ir noteikti papildu kases sistēmas veidi – patstāvīga, galvenā vai iekļautā. Atkarībā no tā, vai degvielas uzpildes kases sistēma sastāv no vienas vai vairākām kases sistēmām, vienai no kases sistēmām uzstāda pazīmi – galvenā. Iekļautā kase par katru kases čeku (darījumu) reizē ar tā izveidi un saglabāšanu kontroles datnē saglabā papildus šo noteikumu 1.pielikuma 3.1. līdz 3.4.apakšpunktam norādīto informāciju."

1. Izteikt noteikumu 45.punkta ievaddaļu šādā redakcijā:

"45. Degvielas uzpildes stacijas kases sistēma nodrošina šādu papildu rekvizītu norādīšanu X pārskatā un Z pārskatā un energoneatkarīgajā atmiņā:".

1. Izteikt noteikumu 45.6.apakšpunktu šādā redakcijā:

"45.6. katra pārdotās (izsniegtās) degvielas veida vērtība naudas izteiksmē un daudzums litros pa norēķinu veidiem un reģistrēto darījumu kopsumma naudas izteiksmē par katru norēķinu veidu;".

1. Izteikt noteikumu 45.7.apakšpunktu šādā redakcijā:

"45.7. reģistrēto darījumu kopsumma naudas izteiksmē par pārdotajām precēm un sniegtajiem pakalpojumiem (izņemot degvielu), ja degvielas uzpildes stacijā citu preču un pakalpojumu sniegšanu reģistrē ar vairākām iekļautajām kases sistēmām."

1. Svītrot noteikumu 48.punktu.
2. Izteikt noteikumu VI nodaļas nosaukumu šādā redakcijā:

"VI. Elektroniskās kontrollentes tehniskās prasības".

1. Izteikt noteikumu 64.punktu šādā redakcijā:

"64. Elektroniskās kontrollentes datus glabā kases aparātā, hibrīda kases aparāta vai kases sistēmas energoneatkarīgajā atmiņā."

1. Papildināt noteikumus ar 64.1punktu šādā redakcijā:

"64.1 Elektroniskās kontrollentes datnes nosaukumu veido pēc elektroniskās kontrollentes kontrolsummas formēšanas datuma no astoņiem cipariem (pirmie četri cipari norāda gadu, nākamie divi – mēnesi, pēdējie divi – dienu) un Z pārskata numura."

1. Izteikt noteikumu 65. un 66.punktu šādā redakcijā:

"65. Kases aparāta, hibrīda kases aparāta un kases sistēmas elektroniskā kontrollente nodrošina:

65.1. lai visu izveidoto un izdrukāto dokumentu un notikumu, tai skaitā kases čeku, X pārskatu un Z pārskatu, precīza atveide un ierakstīšana, saglabāšana un uzkrāšana elektroniskās kontrollentes datnē noris vienlaikus ar kases čeku, X pārskatu un Z pārskatu un citu dokumentu izveidi;

65.2. datu nesēja ietilpību vismaz trīs gadu elektroniskās kontrollentes informācijas uzkrāšanai;

65.3. lai būtu iespējams nokopēt iekārtā uzkrātos elektroniskās kontrollentes datus, kā arī tos norādīt datora displejā (ekrānā) un drukāt teksta formā atbilstoši izdrukātajiem dokumentiem pēc Valsts ieņēmumu dienesta amatpersonas pieprasījuma par pārbaudei nepieciešamo laikposmu.

66. Kases aparāta:

66.1. elektronisko kontrollenti glabā kases aparāta energoneatkarīgā datu nesējā, kas atrodas kases aparātā ar elektronisko kontrollenti;

66.2. elektroniskās kontrollentes rezerves kopiju par pārskata periodu veido vismaz reizi diennaktī, pēc Z pārskata izdrukāšanas;

66.3. konstrukcija nodrošina tā energoneatkarīgajā atmiņā saglabāto un uzkrāto elektroniskās kontrollentes datu saglabāšanu uz datu nesēja, izmantojot *USB* (A tipa) vai *Firewire* 800/400 vai RS232 pieslēgvietu vai uz kases aparātam pieslēgta datora. Ja kases aparātam ar elektronisko kontrollenti ir RS232 pieslēgvieta, nodrošina, lai, pieslēdzot datoru, būtu iespējams nokopēt kases aparātā ar elektronisko kontrollenti uzkrāto informāciju, kā arī to norādīt datora displejā (ekrānā) un drukāt standarta teksta formā pēc Valsts ieņēmumu dienesta amatpersonas pieprasījuma par pārbaudei nepieciešamo laikposmu."

1. Svītrot noteikumu 69.punktu.
2. Izteikt noteikumu 70.punktu šādā redakcijā:

"70. Elektroniskās kontrollentes rezerves kopija (ārējā energoneatkarīgajā atmiņā) kases aparātiem, hibrīda kases aparātiem un kases sistēmām nodrošina:

70.1. izdrukāto dokumentu atveida saglabāšanu teksta formā, lai no saglabātās kontrollentes informācijas būtu iespējams pārliecināties par dokumentiem un pārskatiem aprēķinātās *SHA-1* kontrolsummas atbilstību;

70.2. saglabātās elektroniskās kontrollentes katra dokumenta un pārskata *Hash SHA-1* kontrolsummas aprēķināšanu ar *Hash* kalkulatoru, datu norādīšanu datora displejā (ekrānā), kopēšanu un drukāšanu teksta formā pēc Valsts ieņēmumu dienesta amatpersonas pieprasījuma par pārbaudei nepieciešamo laikposmu."

1. Izteikt noteikumu 71.punkta ievadvārdus un 71.1.apakšpunktu šādā redakcijā:

"71. Kases aparāta ar elektronisko kontrollenti, hibrīda kases aparāta un kases sistēmas darbu automātiski bloķē, ja:

71.1. atslēgta funkcija, kas nodrošina kontrollentes datu saglabāšanu energoneatkarīgajā atmiņā funkcija, vai radusies tehniska problēma saglabāt datus elektroniskās kontrollentes datu nesējā;".

1. Aizstāt 73.punktā skaitļus un vārdus "2016.gada 1.janvārī" ar skaitļiem un vārdiem "2016.gada 1.jūlijā".
2. Aizstāt 74.punktā skaitļus un vārdus "2015.gada 31.decembrim" ar skaitļiem un vārdiem "2016.gada 30.jūnijam".
3. Izteikt noteikumu 75.punktu šādā redakcijā:

"75. Šo noteikumu 74.punktā minēto kases aparātu ar elektronisko kontrollenti un kases sistēmu reģistrācijai un lietošanai piemēro Ministru kabineta 2007.gada 20.februāra noteikumus Nr.133 "Noteikumi par nodokļu un citu maksājumu reģistrēšanas elektronisko ierīču un iekārtu tehniskajām prasībām"."

1. Papildināt noteikumus ar 76.punktu šādā redakcijā:

"76. Lietotājs var lietot šo noteikumu prasībām atbilstošus un Valsts ieņēmumu dienesta vienotajā datubāzē (reģistrā) reģistrētus šo noteikumu 4.2punktā minētos kases aparātus ar papīra kontrollenti līdz 2016.gada 1.jūlijam."

1. Izteikt noteikumu 1.un 2.pielikumu šādā redakcijā:
2. Papildināt noteikumus ar 3. un 4.pielikumu šādā redakcijā:

Ministru prezidente L.Straujuma

Finanšu ministrs J.Reirs

03.12.2015. 12.01

5920

Ābola

67122037, kristine.abola@vid.gov.lv